钦定古今图书集成/明伦汇编/氏族典/第250卷 > 张珩
## 钦定古今图书集成/明伦汇编/氏族典/第250卷 > 张珩

按《万姓统谱》：“珩，石州人。正德间进士。授监察御史，巡
盐两淮，继按畿辅及陜西。所至贞宪釐弊，奖廉黜贪，
时称名御史。历太仆、大理二寺少卿，升佥都御史，巡
抚延绥。躬励将士，恩威兼至，进副都御史，巡抚宁夏，
经略一如延绥时。后陞兵部侍郎，总督陕西，斩获甚
众。玺书褒美。珩居官以刚介著，而经略西陲之功，最”
《久且大》。卒，赠工部尚书，谥“襄毅”，遣官祭葬。